10 պատճառ քեզ ատելու

«10 պատճառ քեզ ատելու» (), 1999 թվականին նկարահանված գեղարվեստական ֆիլմ, ռոմանտիկ կատակերգություն։ Սյուժեն հիմնված է Ուիլյամ Շեքսպիրի «Կամակոր կնոջ սանձահարումը» պիեսի վրա։

Սյուժե 
Կատարինա Սթրեթֆորդը սովորում է «Պադուա» ավագ դպրոցում, ունի շատ վատ բնույթ և ատում է դպրոցի բոլոր տղաներին։ Նրա կրտսեր և գեղեցկադեմ քույրը՝ Բյանկան օգտագործում էր այդ դպրոցի հռչակավոր տղաներին։ Միաժամանակ նա համակրում էր նոր աշակերտ Քեմերոնին և տեղի գեղեցիկ-մոդել Ջոուի Դոններին։ Նրանց հայրը, Ուոլթեր Սթրեթֆորդը թույլ չէր տալիս Բյանկային գնալ ժամադրության՝ հաճախ կրկնելով իր իսկ սահմանած երկու կարևոր օրենքները. «Օրենք №1՝ ոչ մի ժամադրություն մինչև չափահաս դառնալը, օրենք №2՝ ոչ մի ժամադրություն մինչև չափահաս դառնալը»։ Սակայն երբ հայրը տեղեկանում է, որ ավագ դուստր Կատարինան զուգընկեր չունի, և չի էլ պատրաստվում հանդիպել տեղի տղաների հետ, նոր օրենք է մոգոնում, համաձայն որի Բյանկան կարող է գնալ ժամադրության, միայն Քեթից հետո։ Բյանկան պատմում է Քեմերոնին այդ մասին, որ կարող է գնալ ժամադրության, եթե Քեթի կյանքում հայտնվի տղամարդ։ Քեմերոնն ամբողջացնում է կայանալիք խնջույքը և ասում է Ջոուին, որպեսզի Քեթի համար ընկեր գտնի, ուստի վերջինս փորձում է համոզել դպրոցական խուլիգան Պատրիկին, այդ գործի համար՝ վճարելով ծառայությունների համար։ Պատրիկը փորձում է խնամել Քեթին, սակայն ոչինչ չի ստացվում։ Քեմերոնը Բյանկայից տեղեկանում է քրոջ հետաքրքրությունների մասին և դրանց մասին տեղեկացնում Պատրիկին։ Քույրերը գնում են խնջույքի, որտեղ Քեթը հարբում է։ Պատրիկը նրան սթափեցնում է և ուղեկցում մինչև տուն, իսկ Բյանկան հիասթավել էր Ջոուից և խնդրում էր Քեմերոնին, որպեսզի նրան տանի տուն։

Խնջույքից հետո Քեթը նեղանում է Պատրիկից, քանի որ վերջինս հրաժարվել էր նրան համբուրել, իսկ Ջոուին շարունակում էր Պատրիկին վճարել, քանի որ մոտենում էր ավարտական երեկոն։ Շուտով Պատրիկն իրոք սիրահարվում է Կատարինային։ Կատարինան ներում է նրան, բայց չէր ցանկանում մասնակցել ավարտական երեկոյին։ Բյանկան խնդրում էր հայրիկին, որպեսզի թույլ տա իրեն մասնակցել ավարտական երեկոյին, սակայն ամեն ինչ ապարդյուն էր։ Վերջին պահին Քեթը որոշում է գնալ ավարտական երեկոյին, իսկ Բյանկայի հետևից գալիս է Քեմերոնը։ Ջոուին կատաղել էր, որ Բյանկան Քեմերոնի հետ էր։ Ջոուին գնում է Պատրիկի մոտ և Քեթի ներկայությամբ պատմում պայմանավորվածության մասին։

Հաջորդ օրը դպրոցում Քեթը կարդում է բանաստեղծություն `«10 պատճառ քեզ ատելու» վերնագրով, որտեղ պատմում էր, որ շատ ցավ է զգացել նրանից, թե ինչ էր արել Պատրիկը և ինչ ճանապարհով։ Քեթը վազում է դասարանից և ավտոկանգառում գտնում կիթառ, որը Պատրիկը գնել էր Ջոուի տված գումարով։ Քեթը ներում է Պատրիկին։

Մրցանակներ 
 «Teen Choice Awards»՝ Տարվա առաջընթաց. դերասանուհի (Ջուլիա Սթայլզ)
 Չիկագոյի կինոքննադատների ասոցիացիան մրցանակ՝ ամենախոստումնալից դերասանուհի (Ջուլիա Սթայլզ))

Պատկերասրահ

Ծանոթագրություններ

Արտաքին հղումներ 
 Ջոն Սիլվերի Գրախոսությունը 

Կամակոր կնոջ սանձահարումը
Անգլերեն ֆիլմեր
Ամերիկյան ռոմանտիկ ֆիլմեր
Ամերիկյան կինոկատակերգություններ
Ամերիկյան ֆիլմեր
Ամերիկյան մելոդրամա ֆիլմեր
Ամերիկյան ռոմանտիկ կինոկատակերգություններ
Ամերիկյան պատանեկան կինոկատակերգություններ
Ամերիկյան ֆիլմեր հասունացման տարիքի մասին
Touchstone Pictures ֆիլմեր
Շեքսպիրի ստեղծագործությունների էկրանավորումներ
Ֆեմինիստական ֆիլմեր
Ամերիկյան կատակերգական դրամա ֆիլմեր
Ֆիլմեր դեռահասների համար